CELEX: 32009D0622
Language: ro
Date: 2009-08-20 00:00:00
Title: 2009/622/CE: Decizia Comisiei din 20 august 2009 privind autorizarea unor metode de clasificare a carcaselor de porc în Slovacia [notificată cu numărul C(2009) 6389]

27.8.2009   
            
            
               RO
            
            
               Jurnalul Oficial al Uniunii Europene
            
            
               L 224/11
            
         
      DECIZIA COMISIEI
   
   din 20 august 2009
   privind autorizarea unor metode de clasificare a carcaselor de porc în Slovacia
   [notificată cu numărul C(2009) 6389]
   (Numai textul în limba slovacă este autentic)
   (2009/622/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (m) coroborat cu articolul 4,
   întrucât:
   
               (1)
            
            
               În conformitate cu anexa V punctul B.IV.1 din Regulamentul (CE) nr. 1234/2007, clasificarea carcaselor de porc se realizează prin estimarea conținutului de carne macră cu ajutorul unor metode de evaluare confirmate statistic, bazate pe măsurarea fizică a uneia sau a mai multor părți anatomice ale carcasei de porc. Autorizarea metodelor de clasificare este condiționată de încadrarea într-o toleranță maximă de eroare statistică de estimare. Această toleranță este definită la articolul 23 alineatul (3) din Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (2).
            
         
               (2)
            
            
               Slovacia a solicitat Comisiei să autorizeze trei metode de clasificare a carcaselor de porc și a prezentat rezultatele testelor de disecție în a doua parte a protocolului prevăzut la articolul 23 alineatul (4) din Regulamentul (CE) nr. 1249/2008.
            
         
               (3)
            
            
               Din examinarea acestei cereri a reieșit că sunt îndeplinite condițiile de autorizare a acestor metode de clasificare.
            
         
               (4)
            
            
               Nicio modificare a aparatelor sau a metodelor de clasificare nu poate fi autorizată decât printr-o nouă decizie a Comisiei, adoptată pe baza experienței acumulate. Prezenta autorizare poate fi retrasă din acest motiv.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   În conformitate cu Regulamentul (CE) nr. 1234/2007, în Slovacia sunt autorizate următoarele metode de clasificare a carcaselor de porc:
   
               (a)
            
            
               aparatul denumit „Two-point, (Zwei punkte – ZP)” și metodele de estimare aferente, ale căror caracteristici sunt prezentate în partea 1 din anexă;
            
         
               (b)
            
            
               aparatul denumit „Fat-O-Meater (FOM)” și metodele de estimare aferente, ale căror caracteristici sunt prezentate în partea 2 din anexă;
            
         
               (c)
            
            
               aparatul denumit „Ultrafom 300 (UFOM)” și metodele de estimare aferente, ale căror caracteristici sunt prezentate în partea 3 din anexă.
            
         Articolul 2
   Nu se autorizează nicio modificare adusă aparatelor sau metodelor de estimare.
   Articolul 3
   Prezenta decizie se adresează Republicii Slovace.
   
      Adoptată la Bruxelles, 20 august 2009.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 337, 16.12.2008, p. 3.
   
      ANEXĂ
      
         METODE DE CLASIFICARE A CARCASELOR DE PORC ÎN SLOVACIA
      
      PARTEA 1
      
         Two-Point (Zwei Punkte – ZP)
      
      
                  1.
               
               
                  Clasificarea carcaselor de porc se realizează cu ajutorul metodei manuale denumite „Two-Point (Zwei Punkte – ZP)”.
               
            
                  2.
               
               
                  Metoda poate fi aplicată utilizând o riglă, clasificarea fiind făcută pe baza ecuației de predicție. Metoda se bazează pe măsurarea manuală în secțiunea longitudinală mediană a carcasei a grosimii mușchiului și a grosimii grăsimii.
               
            
                  3.
               
               
                  Conținutul de carne macră al carcasei se calculează după formula următoare:
                  
                     ZP = 59,790 + 0,107 × M – 0,581 × F
                  unde
                  
                              
                                 
                           
                           
                              =
                           
                           
                              conținutul estimat de carne macră din carcasă (în procente),
                           
                        
                              M
                           
                           
                              =
                           
                           
                              grosimea mușchiului în milimetri, măsurată în secțiunea longitudinală mediană a carcasei la distanța cea mai scurtă dintre extremitatea anterioară (craniană) a musculus gluteus medius și extremitatea superioară (dorsală) a canalului rahidian,
                           
                        
                              F
                           
                           
                              =
                           
                           
                              grosimea grăsimii (inclusiv șoriciul) în milimetri, măsurată în secțiunea longitudinală mediană a carcasei în locul unde aceasta este cea mai subțire, deasupra musculus gluteus medius.
                           
                        Formula este valabilă pentru carcasele având o greutate cuprinsă între 60 și 120 de kilograme.
               
            PARTEA 2
      
         Fat-O-Meater (FOM)
      
      
                  1.
               
               
                  Clasificarea carcaselor de porc se realizează cu ajutorul aparatului denumit „Fat-O-Meater (FOM)”.
               
            
                  2.
               
               
                  Aparatul este dotat cu o sondă cu diametrul de 6 milimetri care conține o fotodiodă Siemens de tip SFH 950 și un fotodetector (de tip SFH 960) și având o distanță de operare cuprinsă între 3 și 103 milimetri. Rezultatele măsurătorilor sunt convertite în conținut estimat de carne macră cu ajutorul unui computer.
               
            
                  3.
               
               
                  Conținutul de carne macră al carcasei se calculează după următoarea formulă:
                  
                     FOM = 61,213 + 0,152 × M – 0,624 × F
                  unde
                  
                              
                                 
                           
                           
                              =
                           
                           
                              conținutul estimat de carne macră din carcasă (în procente),
                           
                        
                              M
                           
                           
                              =
                           
                           
                              grosimea mușchiului în milimetri măsurată între a doua și a treia dintre ultimele coaste, la 70 mm de secțiunea longitudinală mediană a carcasei,
                           
                        
                              F
                           
                           
                              =
                           
                           
                              grosimea grăsimii (inclusiv șoriciul) în milimetri, măsurată în același loc ca și grosimea mușchiului.
                           
                        Formula este valabilă pentru carcasele având o greutate cuprinsă între 60 și 120 de kilograme.
               
            PARTEA 3
      
         Ultrafom 300 (UFOM)
      
      
                  1.
               
               
                  Clasificarea carcaselor de porc se realizează cu ajutorul aparatului denumit „Ultrafom 300 (UFOM)”.
               
            
                  2.
               
               
                  Aparatul este dotat cu o sondă ultrasonică de 4 MHz (Krautkrämer MB 4 SE). Semnalul ultrasonic este digitalizat, stocat și procesat prin intermediul unui microprocesor (de tip Intel 80 C 32). Rezultatele măsurătorilor sunt convertite în conținut estimat de carne macră cu ajutorul aparatului Ultrafom.
               
            
                  3.
               
               
                  Conținutul de carne macră al carcasei se calculează după următoarea formulă:
                  
                     UFOM = 64,436 + 0,073 × M – 0,742 × F
                  unde
                  
                              
                                 
                           
                           
                              =
                           
                           
                              conținutul estimat de carne macră din carcasă (în procente),
                           
                        
                              M
                           
                           
                              =
                           
                           
                              grosimea mușchiului în milimetri măsurată între a doua și a treia dintre ultimele coaste, la 70 mm de secțiunea longitudinală mediană a carcasei,
                           
                        
                              F
                           
                           
                              =
                           
                           
                              grosimea grăsimii (inclusiv șoriciul) în milimetri, măsurată în același loc ca și grosimea mușchiului.
                           
                        Formula este valabilă pentru carcasele având o greutate cuprinsă între 60 și 120 de kilograme.